AIZDEVUMA LĪGUMS

Rīga

20__.gada __.__________________


Jānis Kļaviņš, personas kods 12345678-12345, dzīvojošs Kļaviņa ielā 1, Rīgā, LV-0000, turpmāk tekstā “Aizdevējs”,


Jānis Bērziņš, personas kods 87654321-12345, dzīvojošs Bērziņa ielā 1, Rīgā, LV-0000, turpmāk tekstā “Aizņēmējs”,


kopā saukti “Puses” vai katrs atsevišķi “Puse”, bez viltus, maldus un spaidiem noslēdz šo līgumu, turpmāk tekstā „Līgums”, par sekojošo:

1. Līguma priekšmets

1.1. Aizdevējs aizdod un Aizņēmējs saņem aizdevumu EUR 120.00 apmērā, turpmāk tekstā „Aizdevums”. 
1.2. Par Aizdevuma lietošanu tiek noteikti kapitāla lietošanas procenti 5% mēnesī no kopējās nemaksātās aizdevuma summas, turpmāk tekstā „Procenti”.
1.3. Aizdevums tiek izsniegts Aizņēmējam pārskaitot naudas līdzekļus uz Aizņēmēja norēķinu kontu A/S Banka, konta Nr.XXXX, 3 darba dienu laikā pēc hipotēkās nostiprināšanas zemesgrāmatā par labu Aizdevējam un Aizņēmēja paziņojuma Aizdevējam par to, ka hipotēka ir nostiprināta.

1.4. Aizdevums tiek piešķirts Aizņēmējam viņa uzņēmējdarbības paplašināšanai un saimnieciskās darbības vajadzībām.

2. Aizdevuma atmaksa

2.1. Aizdevuma atmaksas termiņš ir 20__.gada ___._________________.
2.2. Aizņēmējam ir tiesības pirms termiņa atmaksāt Aizdevumu.

2.3. Aizdevējam ir tiesības pieprasīt no Aizņēmēja Aizdevuma atmaksu jebkurā valūtā pēc Latvijas bankas valūtas maiņas kursa, kas noteikts uz Līguma noslēgšanas brīdi.

2.4. Procenti par kapitāla lietošanu maksājami katru mēnesi līdz mēneša 5.datumam par iepriekšējā mēneša periodu. Gala norēķins par uzkrātajiem procentiem veicams vienlaicīgi ar Aizdevuma atmaksu.
3. Saistību izpildes nodrošinājums
3.1. Aizņēmējs saistību izpildes nodrošinājumam ieķīlā par labu Aizdevējam Aizņēmējam piederošo nekustamo īpašumu, kas atrodas Bērziņa ielā 1, Rīgā, kadastra Nr.1234 123 1234, Rīgas pilsētas zemesgrāmatas nodalījums Nr.827, turpmāk tekstā „Nekustamais īpašums”, nostiprinot zemesgrāmatā hipotēku uz Nekustamo īpašumu par labu Aizdevējam EUR 240.00 apmērā.

3.2. Aizņēmējs, bez rakstiskas Aizdevēja piekrišanas, nav tiesīgs veikt jebkādus darījumus ar Nekustamo īpašumu vai kādu tā daļu, t.sk. atsavināt, dāvināt, iznomāt (izīrēt), un apgrūtināt ar lietu vai saistību tiesībām, kā arī nav tiesīgs veikt jebkāda cita veida darījumus ar Nekustamo īpašumu vai kādu tā daļu.

3.3. Puses vienojas, ka visus izdevumus, kas saistīti ar nodrošinājumu reģistrāciju zemesgrāmatā, kā arī izdevumus, kas saistīti ar notāra pakalpojumiem sedz Aizņēmējs.

3.4. Ja Aizņēmējs nepilda vai nepienācīgi pilda Līguma saistības, tad Aizdevējs ir arī tiesīgs pārdot Nekustamo īpašumu par brīvu cenu labprātīgā izsolē tiesas ceļā. 

4. Nobeiguma noteikumi

4.1. Līgums stājas spēkā tā parakstīšanas brīdī un ir spēkā līdz Pušu līgumsaistību izpildei.

4.2. Ja Aizņēmējs nepilda vai nepienācīgi pilda Līguma saistības, tad Aizņēmējs maksā Aizdevējam nokavējuma procentus 0.7% apmērā no kavētās summas par katru nokavēto dienu.

4.3. Nokavējuma procentu samaksa neatbrīvo Puses no Līguma saistību izpildes. Neatkarīgi no maksājumos uzrādītajiem mērķiem, vispirms tiek dzēsti nokavējuma procenti, Procenti un pēc tam Aizdevums.

4.4. Gadījumā, ja Aizņēmējs nepilda vai nepienācīgi pilda Līguma saistības vairāk nekā 5 dienas, Aizdevējs ir tiesīgs vienpusēji atkāpties no Līguma un pieprasīt nekavējoties pirms termiņa atmaksāt visu Aizdevuma, uzkrātos Procentus un nokavējuma procentus.

4.5. Aizņēmējs apliecina, ka ienākumi ir pietiekami lieli, lai varētu pienācīgi pildīt Līguma saistības.

4.6. Visi strīdi, tai skaitā tie, kas būs, par jebkurām tiesiskajām attiecībām starp Pusēm tiks galīgi izšķirti, saskaņā ar Latvijas Republikas likumiem, Zemgales šķīrējtiesā, saskaņā ar minētās šķīrējtiesas reglamentu, rakstveida procesā, bez sprieduma motivējuma, viena šķīrējtiesneša sastāvā, un ar nosacījumu, ka gadījumā, ja atbildētājs neiesniedz atsauksmi uz prasību, uzskatāms, ka tas atzīst prasību.

4.7. Visas Līguma izmaiņas un papildinājumi ir spēkā tikai pēc to rakstiskas noformēšanas un Pušu parakstīšanas.

4.8. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
4.9. Puses ir apspriedušas visus Līguma noteikumus un ir vienojušās par tiem.

4.10. Līgums sastādīts latviešu valodā, 3 eksemplāros, pa vienam katrai Pusei un 1 iesniegšanai zemesgrāmatā.
Aizdevējs:









Jānis Kļaviņš
Aizņēmējs:









Jānis Bērziņš
